stanford-oval/wikipedia huggingface dataset:
Warsow

Warsow on ilmainen, monelle käyttöjärjestelmälle suunnattu verkkomoninpeli, joka lukeutuu first-person shooter -genreen. Peli julkaistiin ensimmäisen kerran julkiseen levitykseen 8.6.2005, ja sitä kehittää aktiivisesti joukko freelance -ohjelmoijia ja -graafikoita. Warsowin lähdekoodi on vapaata, ja sitä levitetään GNU GPL -lisenssin termien mukaisesti. Peli on kehitetty Qfusion -pelimoottorin pohjalle, joka on kehittynyt versio Quake II pelimoottorista. Pelin grafiikan sekä muu median käyttöä ja levittämistä on kuitenkin rajoitettu niin, että oikeus niihin säilyvät sisällön alkuperäisillä tuottajilla. Tämän vuoksi Warsow lukeutuukin freeware peliksi, eikä sitä voida pitää vapaana ohjelmistona.
Pelin visuaalinen ilme on saanut rutkasti huomiota pelaajien keskuudessa, sillä se eroaa monista muista peleistä kirkkaan, yksinkertaisen ja selkeän graafisen ulkoasunsa ansioista. Tähän ratkaisuun päädyttiin, sillä nopeatempoisessa ja kilpailuhenkisessä pelissä on tärkeää, että visuaalinen ulkoasu on mahdollisimman selkeä.
Pelattavuus

Olennainen osa Warsowin pelattavuutta on sen vahva painotus liikkumisen taitoon sekä erilaisiin temppuihin, jotka juontavat juurensa Quakeen ja Unreal Tournamentiin. Tämä luo peliin täysin uuden ulottuvuuden, sillä liikkumisesta itsestään on tehty hyvin pitkälle hiottava taito. Warsowissa on myös uniikki, muista peleistä poikkeava lisätehojärjestelmä aseille. Tavallisten ammusten lisäksi pelikentiltä löytyy myös vahvoja ammuksia, jotka lisäävät aseiden tehoa entisestään.
Kilpapelaaminen

Vaikka Warsow on yhä beta-vaiheessa oleva peli, ovat monet merkittävät esport-järjestöt tunnustaneet sen täysin kykeneväksi kilpapeliksi. Näihin järjestöihin kuuluvat muun muassa Electronic Sports League, ClanBase ja Electronic Sports World Cup. Peliä varten on myös järjestetty lukuisia LAN-turnauksia, kuten Crossfire Devotii Challenge 3.
Warsow muualla netissä

Warsow.net – Virallinen kotisivu
Warsow Wiki (Arkistoitu – Internet Archive) Virallinen Warsow-wiki
Warsow.fi (Arkistoitu – Internet Archive) Suomenkielinen Warsow-sivusto
Vähä-Kotka

| Vähä-Kotka |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°48′24″N, 25°38′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Kalliojärveen 
Järvinumero:  14.221.1.227
Mittaustietoja
Pinnankorkeus:  110,1 m  
Pituus:  220 m  
Leveys:  80 m  
Rantaviiva:  0,533 km  
Pinta-ala:  1,27 ha  
Saaria:  ei saaria 
 fiVähä-Kotka 
Vähä-Kotka  on Keski-Suomessa Luhangalla kirkonkylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 110,1 metriä mpy.
Vuoden karikatyyppi

Vuoden karikatyyppi on henkilö, jonka Grafian alainen Suomen karikatyristien ja pilapiirtäjien kilta Skarpit vuosittain valitsee. Valinnan perusteena on, että henkilö on "suomalainen, mediassa vahvasti esillä ollut henkilö, joka on persoonaltaan ja ulkoiselta olemukseltaan mielenkiintoinen piirrettävä”. Valittu henkilö saa itselleen yhden hänestä piirretyistä karikatyyreistä.
Karikatyypit

Lähde:
2010 Sofi Oksanen
2011 Jutta Urpilainen
2012 Timo Soini
2013 Jörn Donner
2014 Ismo Leikola
2015 Jarkko Nieminen
2016 Sauli Niinistö
2017 Jan Vapaavuori
2018 Heikki Kinnunen
2020 Santtu-Matias Rouvali
2021 Kalervo Kummola
2022 Mika Salminen
2023 Lauri Markkanen
Viktoryja Azaranka

| Viktoryja Azaranka |
| --- | --- |
 Viktoryja Azaranka Ranskan avoimissa 2019.
Henkilötiedot
Syntynyt: 31. heinäkuuta 1989 (ikä 35)
Kansalaisuus:   Valko-Venäjä
Tennispelaaja
Pituus:  183 cm
Paino:  70 kg
Kätisyys:  oikea
Ammattilaisena:  2003–
Palkintorahat:  37 835 197 USD
Kaksinpeli
Paras sijoitus:  1. (30.1.2012)
Turnausvoittoja:  21
Voitot/tappiot:  627–258
Grand Slam -turnauksissa
Australian avoimet:  voitto (2012, 2013)
Ranskan avoimet:  välierät (2013)
Wimbledon:  välierät (2011, 2012)
Yhdysvaltain avoimet:  loppuottelu (2012, 2013, 2020)
Nelinpeli
Paras sijoitus:  7. (7.7.2008)
Turnausvoittoja:  8
Voitot/tappiot:  186–73
Grand Slam -turnauksissa
Australian avoimet:  loppuottelu (2008, 2011)
Ranskan avoimet:  loppuottelu (2009)
Wimbledon:  puolivälierät (2008)
Yhdysvaltain avoimet:  loppuottelu (2019)
Aiheesta muualla
ITF
WTA
| Mitalit> Maa:   Valko-Venäjä.Naisten tennis. Olympialaiset  | Mitalit> Maa:   Valko-Venäjä.Naisten tennis. Olympialaiset  | Mitalit> Maa:   Valko-Venäjä.Naisten tennis. Olympialaiset  | Maa:   Valko-Venäjä> Naisten tennis. |
| --- | --- | --- | --- |
|  Kultaa | Lontoo 2012 | sekanelinpeli |  |
|  Pronssia | Lontoo 2012 | kaksinpeli |  |
Viktoryja Fjodarauna ”Vika” Azaranka (valkoven. Вікторыя Фёдараўна Азаранка, Viktoryja Fiodaraŭna Azaranka, ven. Виктория Фёдоровна Азаренко, Viktorija Fjodorovna Azarenko; s. 31. heinäkuuta 1989 Minsk) on valkovenäläinen tennispelaaja. Hänen kotipaikkansa on Monacossa. Azaranka on voittanut Australian avoimet vuosina 2012 ja 2013. Tammikuussa 2012 hän nousi maailmanlistan ykkössijalle. Azaranka on voittanut urallaan 21 WTA-turnausta kaksinpelissä ja kahdeksan turnausta nelinpelissä.
Tennisura > Vuodet 2005–2008

Azaranka oli maailman junioriykkönen vuonna 2005. Hän voitti tuolloin kaksi juniorien Grand Slam -kaksinpeliturnausta, Australiassa ja Yhdysvalloissa, sekä kolme juniorien Grand Slam -turnausta nelinpelissä. Hänen yhteissaldonsa junioreiden kaksin- ja nelinpeleistä kaudelta 2005 oli 50 voittoa ja kolme tappiota.
Azaranka voitti ensimmäisen ITF-turnauksensa Luxemburgin Petangessa heinäkuussa 2005. Aikuisten Grand Slam -turnausten kaksinpeleissä hän ylti Yhdysvaltain avoimissa vuoden 2006 turnauksessa kolmannelle kierrokselle, jolla hävisi Anna Tšakvetadzelle 4–6, 3–6, ja vuonna 2007 neljännelle kierrokselle, jolla hävisi Svetlana Kuznetsovalle 2–6, 3–6. Neljännelle kierrokselle hän ylsi myös Ranskan avoimissa 2008, jolloin Kuznetsova pudotti hänet jälleen jatkosta eräluvuin 2–6, 3–6, sekä Australian avoimissa 2009, jolloin hän joutui loukkaantumisen takia luovuttamaan ottelunsa Serena Williamsia vastaan voitettuaan ensimmäisen erän 6–3 ja ollessaan toisessa erässä tappiolla 2–4. Kolmannelle kierrokselle hän pääsi Australian avoimissa vuosina 2007 ja 2008 sekä Wimbledonissa 2007 ja 2008.
Tennisura > Grand Slam -turnausten puolivälierissä ja välierissä (2009–2011)

Brisbanessa tammikuussa 2009 Azaranka voitti ensimmäisen kerran WTA-turnauksen kaksinpelissä. Finaalissa hän kukisti ranskalaisen Marion Bartolin erin 6–3, 6–1. Helmikuussa 2009 Azaranka voitti WTA-turnauksen Memphisissä. Turnauksen finaalissa hän voitti Caroline Wozniackin erin 6–1 6–3. Uransa kolmannen WTA-kaksinpeliturnausvoittonsa hän saavutti huhtikuussa 2009 Miamissa. Loppuottelussa hän voitti maailmanlistan ykkösen, Serena Williamsin erin 6–3, 6–1.
Vuonna 2009 Azaranka nousi naisten maailmanlistan kärkikymmenikköön ja on pysynyt siellä siitä lähtien. Ensimmäisen kerran Grand Slam -turnauksen puolivälieriin Azaranka eteni Ranskan avoimissa 2009. Tuolloin hän voitti neljännellä kierroksella hallitsevan mestarin Ana Ivanovićin luvuin 6–2, 6–3 ja selviytyi puolivälieriin, joissa hän hävisi maailmanlistan ykköselle Dinara Safinalle lukemin 6–1, 4–6, 2–6. Wimbledonissa 2009 Azaranka eteni puolivälieriin voitettuaan neljännellä kierroksella turnauksen kymmenenneksi sijoitetun Nadja Petrovan. Puolivälierissä hän hävisi turnauksen toiseksi sijoitetulle Serena Williamsille lukemin 2–6, 3–6. Australian avoimissa 2010 hän eteni niin ikään puolivälieriin kukistettuaan neljännellä kierroksella Vera Zvonarjovan. Puolivälierissä hän hävisi ensimmäiseksi sijoitetulle Serena Williamsille 4–6, 7–6(4), 6–2. Neljäs WTA-turnausvoitto tuli elokuussa 2010 Stanfordissa, jonka finaalissa hän voitti Marija Šarapovan luvuin 6–4, 6–1. Viidennen turnausvoittonsa hän saavutti Kremlin Cupissa vuonna 2010, kun hän voitti finaalissa Marija Kirilenkon 6–3, 6–4.
Kuudennen WTA-turnausvoittonsa Azaranka saavutti maaliskuussa 2011 toistamiseen Miamissa. Finaalissa hän voitti Marija Šarapovan. Huhtikuussa 2011 Azaranka voitti Andalucia Tennis Experience -turnauksen finaalissa Irina-Camelia Begun. Ranskan avoimissa 2011 Azaranka hävisi puolivälierässä Li Nalle. Ensimmäinen välieräpaikkansa Grand Slam -turnauksessa Azaranka saavutti Wimbledonissa 2011, jossa hän hävisi välierissä Petra Kvitoválle. Yhdysvaltain avoimissa Azaranka hävisi kolmannella kierroksella Serena Williamsille. Kahdeksannen turnausvoittonsa Azaranka saavutti Luxemburgin turnauksessa, jossa hän päihitti loppuottelussa Monica Niculescun. WTA Tour Championships -turnauksessa Azaranka selviytyi loppuotteluun, jossa hän hävisi Petra Kvitoválle.
Tennisura > Australian avointen mestaruus ja maailmanlistan ykköseksi (2012–)

Azaranka aloitti vuoden 2012 voittamalla Sydney International -turnauksen. Australian avoimissa hän selviytyi ensimmäistä kertaa urallaan Grand Slam -turnauksen loppuotteluun. Hän voitti turnauksen loppuottelussa Marija Šarapovan luvuin 6–3, 6–0 ja varmisti samalla nousun maailmanlistan ykköseksi. Azaranka voittokulku jatkoi Dohan ja Indian Wellsin turnauksissa. Hän voitti kauden alusta lukien 26 peräkkäistä ottelua, kunnes kärsi kauden ensimmäisen tappionsa Miamin puolivälierissä Marion Bartolille. Huhti-toukokuussa Azaranka selviytyi loppuotteluihin sekä Stuttgartin että Madridin turnauksissa, mutta hävisi molemmat. Ranskan avoimissa Azaranka hävisi neljännellä kierroksella Dominika Cibulkoválle. Wimbledonissa Azaranka eteni välieriin häviten Serena Williamsille. Siitä huolimatta hän nousi takaisin maailmanlistan kärkeen ohi Marija Šarapovan. Azaranka saavutti pronssia Lontoon olympialaisissa voittamalla pronssiottelussa Marija Kirilenkon. Yhdysvaltain avoimissa Azaranka pääsi loppuotteluun, jossa hän hävisi Serena Williamsille kolmessa erässä.
Vuoden 2013 Azaranka aloitti pääsemällä välieriin Brisbanen turnauksessa. Australian avoimissa hän eteni loppuotteluun, jossa hävisi Li Nalle. Dohassa hän eteni loppuotteluun, jossa hävisi Serena Williamsille. Myös Rooman finaalissa hän hävisi Williamsille. Ranskan avoimissa Azaranka hävisi välierissä Marija Šarapovalle ja Wimbledonissa toisella kierroksella Flavia Pennettalle. Carlsbadin finaalissa hän hävisi Samantha Stosurille. Kauden ensimmäisen turnausvoittonsa Azaranka saavutti Cincinnatin turnauksessa elokuussa voitettuaan loppuottelussa Serena Williamsin. Yhdysvaltain avointen loppuottelussa hän hävisi jälleen Williamsille.
Australian avoimissa 2014 Azaranka hävisi puolivälierissä puolalaiselle Agnieszka Radwańskalle.
Tennisura > Grand Slam -turnausten nelinpelin loppuotteluissa

Australian avoimissa 2007 Azaranka selviytyi parinsa Maks Mirnyn kanssa sekanelinpelin loppuotteluun, jonka he hävisivät parille Daniel Nestor / Jelena Lihovtseva. Yhdysvaltain avoimissa 2007 Azaranka ja Mirny voittivat mestaruuden kukistamalla loppuottelussa parin Leander Paes / Meghann Shaughnessy eräluvuin 6–4, 7–6(6). Australian avoimissa 2008 Azaranka pelasi parinsa Shahar Pe'erin kanssa naisten nelinpelin loppuottelussa, jonka he hävisivät ukrainalaisparille Alona ja Kateryna Bondarenko. Saman vuoden Ranskan avoimissa Azaranka voitti Bob Bryanin kanssa sekanelinpelin mestaruuden. Loppuottelussa he voittivat parin Katarina Srebotnik / Nenad Zimonjić eräluvuin 6–2, 7–6(4). Ranskan avoimissa 2009 hän hävisi Jelena Vesninan kanssa nelinpelin loppuottelussa Anabel Medina Garriguesille ja Virginia Ruano Pascualille 1–6, 1–6.
Tennisura > Menestys WTA-turnausten kaksinpelin loppuotteluissa ja tenniksen maailmanlistalla

Azaranka on yltänyt 38 kertaa WTA:n kaksinpeliturnauksissa loppuotteluun. WTA:n rankinglistalla hänen kauden lopun sijoituksensa on ollut seuraava: 2004: 506., 2005: 146., 2006: 92., 2007: 30., 2008: 15., 2009: 7., 2010: 10., 2011: 3., 2012: 1., 2013: 2., 2014: 32., 2015: 22.
Parhaimmillaan hän on ollut maailmanlistalla kaksinpelissä sijalla yksi (30.1.2012) ja nelinpelissä sijalla seitsemän (7.7.2008).
Saavutuksia

Australian avointen kaksinpelin voitto 2012 ja 2013
Yhdysvaltain avointen sekanelinpelin voitto 2007
Ranskan avointen sekanelinpelin voitto 2008
ITF:n junioreiden maailmanmestari 2005
Australian avoimissa juniorien kaksinpelin voitto 2005
Yhdysvaltain avoimissa juniorien kaksinpelin voitto 2005
Wimbledonissa juniorien nelinpelin voitto 2004 ja 2005
Ranskan avoimissa juniorien nelinpelin voitto 2005
Aiheesta muualla

Kuvia tai muita tiedostoja aiheesta Viktoryja Azaranka Wikimedia Commonsissa
Viktoryja Azaranka vuoden 2011 Fed Cupissa.
Vuoden kainuulainen kylä

Vuoden suomalaiset kylät
Etelä-Karjala
Vuoden eteläkarjalainen kylä
Etelä-Pohjanmaa
Vuoden eteläpohjalainen kylä
Etelä-Savo
Etelä-Savon vuoden kylä
Itä-Uusimaa
Vuoden itäuusmaalainen kylä (1997–2010)
Kainuu
Vuoden kainuulainen kylä
Kanta-Häme
Kanta-Hämeen vuoden kylä
Keski-Pohjanmaa
Keski-Pohjanmaan vuoden kylä
Kymenlaakso
Kymenlaakson vuoden kylä
Lappi
Vuoden lappilainen kylä
Pirkanmaa
Pirkanmaan vuoden kylä
Pohjois-Pohjanmaa
Pohjois-Pohjanmaan vuoden kylä
Päijät-Häme
Päijät-Hämeen vuoden kylä
Satakunta
Satakunnan vuoden kylä
Uusimaa
Vuoden uusmaalainen kylä
Varsinais-Suomi
Varsinais-Suomen vuoden kylä
Vuoden kainuulainen kylä valitaan Kainuussa, kuten joissakin muissa Suomen maakunnissa. Valinnan taustalla on Suomen Kylätoiminta, ja valinnan tarkoituksena on maaseudun elinvoimaisuuden kehittäminen.
Vuoden kainuulainen kylä eri vuosina

1997 Veneheitto, Vaala
2006 Jormua, Kajaani
2007 Ruhtinansalmi, Suomussalmi
2010 Heinämäki, Sotkamo
William Holabird

| William Holabird |
| --- | --- |
 William Holabird
Henkilötiedot
Syntynyt: 11. syyskuuta 1854 Amenia,  Yhdysvallat
Kuollut: 19. heinäkuuta 1923 (68 vuotta) Evanston, Yhdysvallat
Kansalaisuus:  yhdysvaltalainen
Ammatti:  arkkitehti
Arkkitehti
Koulutus:  West Point
William Holabird (11. syyskuuta 1854, Amenia, New York – 19. heinäkuuta 1923, Evanston) oli yhdysvaltalainen arkkitehti ja yksi Chicagon koulukunnan huomattavimpia edustajia.
Holabird ja hänen liikekumppaninsa Martin Roche käyttivät Chicagoon vuosina 1886–1889 toteutetussa Tacoma Building -rakennuksessa teräsrunkoa, mikä oli merkittävä edistysaskel verrattuna William Le Baron Jenneyn suunnittelemassa Home Insurance Building -rakennuksessa käytettyihin metallitukiin.
Holabird opiskeli Yhdysvaltojen asevoimien sotilasakatemia West Pointissa, mutta jätti akatemian kesken kahden vuoden opintojen jälkeen vuonna 1875 ja muutti Chicagoon. Holabird toimi piirtäjänä Le Baron Jenneyn arkkitehtitoimistossa sekä Burnham and Root -arkkitehtitoimistossa. Vuonna 1880 Holabird perusti oman arkkitehtitoimistonsa Ossian C. Simondsin kanssa. Simonds siirtyi kuitenkin pian maisema-arkkitehtuurin pariin, ja vuonna 1881 Martin Roche tuli toimiston osakkaaksi. Holabird ja Roche keksivät monia Chicagon koulukuntaan liitettyjä innovaatioita, kuten lähes kokonaan lasista muodostuneet fasadit. Holabird ja Roche tekivät yhteistyötä myös koulukunnan muiden arkkitehtien kanssa. Toimiston vuonna 1894 valmistuneen Marquette Buildingin julkisivun suunnitteli maineikas arkkitehti Louis Sullivan.
Holabird ja Roche pysyivät uskollisina Chicagon koulukunnan tyylille vielä pitkään sen jälkeen, kun muut olivat luopuneet siitä ja siirtyneet joko kertaustyyleihin tai 1890-luvulla syntyneeseen preeriatyyliin.
Väätsa

| Väätsa |
| --- | --- |
 Väätsan suo
 Väätsa
 Koordinaatit: 58°53′00″N, 25°27′00″E 
Valtio:  Viro
Maakunta:  Järvamaa
Hallinto:  
 – Hallinnon tyyppi:  pienkauppala
Aikavyöhyke:  UTC+2
 – Kesäaika:  UTC+3
 
 www.vaatsa.ee 
Infobox OKVirheellinen NIMI-arvo: 
Väätsa on pienkauppala ja entinen kunta Viron Järvamaan maakunnassa. Vuoden 2017 kuntauudistuksessa Türin, Väätsan ja Kärun kunnat yhdistettiin uudeksi Türin kunnaksi. Väätsan kunnan keskus, Väätsan pienkauppala, säilyi muutoksessa pienkauppalana.
Entinen kunta

Väätsan kunta sijaitsi Järvamaan länsiosassa Paiden länsipuolella. Väätsassa oli arviolta 1 280 asukasta (vuonna 2016) ja sen pinta-ala oli 195,17 neliökilometriä.
Kuntaan kuului Väätsan pienkauppala (alevik) ja 10 kylää: Aasuvälja, Lõõla, Piiumetsa, Reopalu, Roovere, Röa, Saueaugu, Vissuvere, Väljataguse ja Ülejõe.
Entinen kunta > Väestö

Vuoden 2011 väestönlaskennan mukaan Väätsan kunnassa oli 1 256 asukasta, joista 1 200 (95,5 %) oli virolaisia, 21 (1,7 %) venäläisiä ja 36 (2,9 %) muita kansallisuuksia.
Kuvia

Väätsan kartano
Väätsan kartanon puisto
Aiheesta muualla

Kuvia tai muita tiedostoja aiheesta Väätsa Wikimedia Commonsissa
Vperjod

| Vperjod |
| --- | --- |
 Vperjod
Tyyppi:  Sairaalalaiva/matkustajalaiva
Omistaja:  Azov Black Sea Steamship Co.
Rakennustelakka:  Stabilimento Tecnico Triestino, Trieste
Kölinlasku:  1898
Vesillelasku:  1898
Luovutettu:  1898
Status:  Upposi, kun sukellusvene SM U-38 torpedoimana
Tekniset tiedot
Bruttovetoisuus:  859 brt
Vperjod (ven. госпитальное судно "Вперёд") oli venäläinen sairaalalaiva, jonka Saksan keisarikunnan laivaston sukellusvene SM U-38 torpedoi 8. heinäkuuta 1916.
Rakentaminen

Alus rakennettiin 1898 Stabilimento Tecnico Triestinolla Triestessä Azov Black Sea Steamship Companylle.
Ensimmäinen maailmansota

Ensimmäisen maailmansodan alettua Vperjod muutettiin sairaalalaivaksi ja käskettiin Mustallemerelle evakuoimaan haavoittuneita venäläisiä sotilaita.
Saksan keisarikunnan laivaston sukellusvene SM U-38 torpedoi 8. heinäkuuta 1916 Mustallamerellä Rizehin ja Batumin välillä sairaalalaivan, joka upposi nopeasti. Sillä ei ollut haavoittuneita, mutta seitsemän miehistönjäsentä sai surmansa. Eloonjääneet pelastettiin lyhyen ajan kuluttua.
William Herndon

William Herndon voi tarkoittaa ainakin seuraavia henkilöitä:
William Herndon (1818–1891), yhdysvaltalainen lakimies ja Abraham Lincolnin elämäkerran laatija
William Lewis Herndon (1813–1857), yhdysvaltalainen tutkimusmatkailija ja laivaston komentaja
William S. Herndon (1835–1903), Yhdysvaltain edustajainhuoneen jäsen Texasista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Herndon”, voi hakea sivunnimihaulla, laajalla sivunnimihaulla tai tekstihaulla.
Vähä-Lempiä

| Vähä-Lempiä |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°06′37″N, 26°39′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Iso-lempiään 
Järvinumero:  14.941.1.004
Mittaustietoja
Pinnankorkeus:  73,8 m  
Pituus:  320 m  
Leveys:  250 m  
Rantaviiva:  0,907 km  
Pinta-ala:  5,163 ha  
Saaria:  ei saaria 
 fiVähä-Lempiä 
Vähä-Lempiä  on Kymenlaaksossa Kouvolassa  Siikakosken lähellä sijaitseva lampi.
Maantietoa

Lampi on 320 metriä pitkä, 250 metriä leveä, ja sen pinta-ala on 5,2 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Niskajärven lähi-alueeseen (14.941) se kuuluu. Lammen vedenpinnan korkeus on 73,8 metriä mpy.
Warschauer Straßen asema

Warschauer Straßen asema on asema Berliinin kaupunkirata- ja metroverkoilla. Siellä kohtaavat toisensa paikallisjunalinjat S3, S5, S7, S75 ja S9 sekä metrolinjat U1 ja U3. Aseman yhteydessä sijaitsee myös pikaraitiotielinjan M10 päätepysäkki. East Side Gallery on kävelymatkan päässä asemalta.
Maan päällä sijaitseva metroasema avattiin vuonna 1902, mikä tekee siitä yhden kaupungin ensimmäisistä metroasemista. Se oli ainoa U1:n Itä-Berliinissä sijainnut asema ja vuonna 1961 se suljettiin Berliinin muurin rakennustöiden vuoksi. Se avattiin uudelleen vuonna 1995, jolloin siihen tehtiin myös mittavat uudistukset. S-Bahnin junat sijaitsevat melko kaukana metroasemasta, mutta asemien välillä kulkee kävelysilta. Sekä metron että S-Bahnin asemille on hissit.
Metroasema
Aiheesta muualla

Kuvia tai muita tiedostoja aiheesta Warschauer Straßen asema Wikimedia Commonsissa
YOR123

| Jan Quilitzsch> Henkilötiedot |
| --- | --- |
Syntynyt: 30. tammikuuta 1984 (ikä 40) Weimar, Itä-Saksa
Ammatti:  rap-artisti
Muusikko
Taiteilijanimi:  YOR123, Jan
Laulukielet:  englanti, saksa, suomi
Aktiivisena:  1999–
Tyylilajit:  rap
Yhtyeet:  Rockin da North Royal Family All of Us
Levy-yhtiöt:  Kingsize
  [ Muokkaa Wikidatassa ] [ ohje ]  
YOR123 (oik. Jan Quilitzsch, s. 30. tammikuuta 1984 Weimar, Itä-Saksa) on saksalainen muusikko, mutta Saksan lisäksi hän on asunut myös Kiinassa ja Syyriassa ennen Suomeen muuttoaan vuonna 1999. Hänet tunnetaan muun muassa Rockin da Northin ja Royal Familyn perustajana. Hänellä oli myös oma levy-yhtiö nimeltä Kingsize. Nykyään hän toimii All of Us -yhtyeessä.
Yor tutustui vuonna 1996 graffitiin, joka oli ensimmäinen hip hop -elementti, josta hän kiinnostui. 2000-luvun vaihteessa hän tutustui myös tapahtumien järjestämiseen ja alkoi perustaa ulkomaalaisystäviensä kanssa useita tapahtumia Rockin da North -nimellä. Näiden tapahtumien yhteydessä esiintymismahdollisuutta haluttiin tarjota myös yleisölle ja kaikki halukkaat pääsivät osallistumaan open mic -iltoihin, joihin myös Yor osallistui. Tällä tavalla hän pääsi tapaamaan useita rap-artisteja ja luomaan uusia kontakteja esimerkiksi Ezkimoon ja Skandaaliin – ja pyytämään heitä mukaan Rockin da north -kollektiiviin. Yhdessä he alkoivat kerätä suomalaisia hip hop -tekijöitä yhteen.
Rockin da North -kollektiivi julkaisi yhteensä seitsemän singleä ja neljä albumia. Royal Family julkaisi yhteensä kaksi singleä, yhden EP:n ja kaksi albumia. YOR123 on ainoa henkilö, joka esiintyy jokaisella RDN- ja RF-julkaisulla.
YOR123 ja Skandaali julkaisivat 16. helmikuuta 2005 Round the World -albumin, jolla vieraili lukuisia ulkomaalaisia rap-artisteja. Ennen albumia julkaistiin 8. joulukuuta 2004 single "Keep Distance".
Aiheesta muualla

http://www.talouselama.fi/uutiset/article163786.ece (Arkistoitu – Internet Archive)
Vrachási

| Vrachási Βραχάσι |
| --- | --- |
 Vrachásin Sísin kylä.
 Kunnallisyksikön sijainti
 Vrachási
 Koordinaatit: 35°16′26″N, 25°33′47″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ágios Nikólaos
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  720102
Väkiluku (2011):  1 932
 – Kylä­yhdys­kunta:  1 932
 – Kylä:  311
Aikavyöhyke:  UTC+2
 – Kesäaika:  UTC+3
Rekisterikilpi:  AN
Infobox OKVirheellinen NIMI-arvo: 
Vrachási (kreik. Βραχάσι; myös Vrahási; kath.kreik. Βραχάσιον, Vrachásion) on Kreikan kylä sekä samanniminen Ágios Nikólaoksen kunnan kunnallisyksikkö (Δημοτική Ενότητα Βραχασίου, Dimotikí Enótita Vrachasíou) ja entinen itsenäinen kyläkunta. Se sijaitsee Lasíthin alueyksikössä Kreetan alueella. Koko kunnallisyksikön väkiluku on 1 932 ja varsinaisen Vrachásin kylän väkiluku 311 (vuonna 2011).
Selinárin Pyhän Georgioksen luostari.
Vrachásin kylä sijaitsee Kreetan saaren itäosassa noin neljä kilometriä luoteeseen Neápolista ja noin 17 kilometriä luoteeseen Ágios Nikólaoksesta. Vrachásin kunnallisyksikkö käsittää Ágios Nikólaoksen kunnan luoteisosan. Sen suurin asutus on saaren pohjoisrannikolla sijaitseva Sísin kylä. Seudun nähtävyyksiin lukeutuvat muun muassa Selinárin rotko ja Selinárin Pyhän Georgioksen luostari.
Vrachási oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágios Nikólaoksen kuntaan yhdessä Neápolin kanssa, jolloin se muuttui uuden kunnan kunnallisyksiköksi.